钦定古今图书集成/明伦汇编/闺媛典/第038卷 > 皇清二 > 吴玳妻韦氏
## 钦定古今图书集成/明伦汇编/闺媛典/第038卷 > 皇清二 > 吴玳妻韦氏

按《高邮州志》：韦氏，吴玳妻。事姑最孝，姑病危，割股肉愈之。姑后染寒病，七日不汗，医者谓必死。忽思食桃，时当小春，桃不可得，氏于家园桃树下拜哭不已，忽花开满树，竟结一实，姑食之复愈。后遭倭变，民居悉为火焚，倭入其室，知为氏家，赠以羊酒，削木柱书曰：“此孝妇家，不可犯。” 至今犹存其迹。